PressReader - La Vanguardia (Català): 2018-09-16 - Adeu a la Copa Davis\nAdeu a la Copa Davis\nEl doble francès escombra Espanya, resignada a renunciar a la lluita per l’enciamera\nLa Vanguardia (Català) - 2018-09-16 - SUMARI - SERGIO HEREDIA Barcelona\nEl doble format per Feliciano López i Marcel Granollers va perdre ahir el seu partit (6-0, 6-4 i 7-6) contra els francesos Nicolas Mahut i Julien Benneteau i va liquidar d’aquesta manera la participació espanyola a la Copa Davis.\nEn 18 minuts el matx estava llest: al primer set, Feli López i Granollers només van guanyar quatre punts\nLA CRUA REALITAT “França era estratosfèrica: la seva parella no ens va regalar ni un punt”, va dir Bruguera, capità espanyol\nEn 18 minuts, el doble francès s’havia apropiat ahir de la primera mànega. I allà, els espanyols van comprendre que no hi havia res a fer. Res, definitivament. Fins aquell instant, els espanyols havien viscut en un somni. “I si...?”, es preguntava el seu capità, Sergi Bruguera, i també els seus nois. Fins ara, Espanya no havia remuntat mai un 2-0 en contra a la Copa Davis. Mai, en la seva llarga trajectòria des de la fundació del Grup Mundial, el 1981.\nEn 18 minuts, el duo Benneteau-Mahut havia encolomat un set en blanc a Feliciano López i Marcel Granollers. I ja, final de la història. La parella espanyola va ser incapaç d’aixecar el cap a les altres dues mànegues. I es va esfumar el somni. Va perdre per 6-0, 6-4 i 7-6 (7), i així va caure de la lluita per l’enciamera, l’última que es disputa sota el format actual. Si no hi ha canvis d’última hora, el pròxim serà un Mundial de tennis, com passa amb el futbol, en un escenari i data fixos. I es disputarà a finals d’any.\nPer a Yannick Noah (58) no hi haurà un adeu millor. Va ser el capità dels francesos l’any passat, quan van guanyar el seu últim títol (en sumen deu en tota la seva història), i tancarà el seu periple a la pròxima final, abans de cedir el relleu a un altre referent del tennis francès, Amélie Mauresmo.\n“França ha jugat una eliminatòria estratosfèrica”, va dir Sergi Bruguera, el capità dels espanyols, que va haver de torejar amb un ventall de contratemps, uns de previsibles i els altres sobrevinguts. Entre els previsibles, l’elecció dels francesos, decantats per una superfície sintètica ràpida i un estadi de futbol, el del Lilla, una olla de pressió que va esparverar els espanyols.\nI entre els sobrevinguts, la lesió de genoll de Nadal, obligat a retirar-se en les semifinals del US Open, fa tot just una setmana, i les molèsties de Pablo Carreño, que no li havia pogut plantar cara a Benoît Paire en el seu partit de divendres i que tampoc no hauria pogut jugar avui, en cas que calgués un matx decisiu.\n“Estic molt orgullós dels meus jugadors perquè van estar lluitant en el segon set per cada punt i al final el partit va ser extraordinari –va afegir Bruguera, que va tenir elogis per a tothom, inclosos els francesos–: Julian (Benneteau) i Nicolas (Mahut) van jugar un gran tennis. No ens van donar un sol punt de franc. I nosaltres hem fet el que hem pogut”.\nAhir, els espanyols van poder molt poquet.\nL’espanyola era una parella inèdita, al contrari de Benneteau-Mahut, que tenen tres títols ATP i amb prou feines van concedir quatre punts en tot el primer set.\n“Intentaré veure això repetit perquè les coses amb calma es veuen millor. Però jo m’he sentit molt impotent dins de la pista. Ha estat un espectacle com han jugat els dos, des de la primera bola del partit”, va dir Feliciano López, fent cara llarga i enrojolat als 37 anys: “Ens sentíem impotents i ridículs. No vèiem on tirar la bola ni com guanyar un punt quan trèiem nosaltres. Òbviament, no m’agradaria retirar-me així de la Copa Davis. Però per a això, el capità m’ha de concedir una altra oportunitat”.\nYannick Noah, capità francès, celebrant l’accés a la final dels seus jugadors, ahir a Lilla


L’Artífex ha estat present a la 12a edició de l’Agromercat i Retorn dels Indians de Sant Pere de Ribes | L'Artífex\nL’Artífex ha estat present a la 12a edició de l’Agromercat i Retorn dels Indians de Sant Pere de Ribes\nEl passat cap de setmana del 2,3 i 4 de juny es va celebrar la 12a edició de la Fira de l'Agromercat i Retorn dels Indians a Sant Pere de Ribes. Una fira que enguany s'encarregava de promoure la producció agroalimentària i artesanal del territori i, traslladava al visitant a viatjar al passat per a reviure una època en què molts ribetans aventurers i comerciants marxaren a Amèrica a fer fortuna.\nUna fira en la qual ha estat partícip l'Associació d'Artesans de Canyelles per promocionar els productes artesanals vinculats al projecte Artífex. Un projecte que té com a finalitat donar a conèixer els productes elaborats pels artesans d'Artífex i la marca de Nadal Canyelles, creada per promocionar articles de temàtica nadalenca.\nEls assistents van poder gaudir d'una demostració en viu de l'ofici artesanal del vitrall, a través de la realització d'un taller infantil "Fem vitralls de colors", a càrrec d'Artífex, on hi varen participar més d'una seixantena de nens i nenes i on professió i professionals vestits de blanc, evocaven als visitants als orígens dels indians.\nLa participació en aquesta Fira ha estat un èxit donat que, per una banda l'activitat del vitrall va tenir un considerable nombre de participants i per l'altre, per la important afluència de visitants que es varen interessar pel projecte.


5 escapades que voldreu fer aquest mes de setembre\nPàgina d'inici\tNotícies\t5 escapades que voldreu fer aquest mes de setembre\n7 miradors per gaudir dels paisatges del Priorat\n8 micropobles que heu de visitar\nMar, muntanya o patrimoni, cinc opcions per rematar les vacances\nCristina Torra - Dimecres, 26 d'agost de 2020\nS’acaba l’agost, però no per això hem de dir adéu a l’estiu i a les vacances. Bé, potser sí que alguns ja heu gastat tots els dies de festa, però penseu que encara us queden els darrers caps de setmana d’estiu per esprémer. Una bona manera d’aprofitar-los bé és fent alguna escapada. Avui us en proposem cinc. Des de Cadaqués a la vall de Cardós, passant per Menorca, la vall de Camprodon i l’Alt Maestrat. Teniu opcions per a tots els gustos: mar, muntanya i patrimoni. Quina escapada us atrau més?\nCadaqués i el cap de Creus\nBarques fondejades a una de les cales del cap de CreusGetty Images\nTambé conegut com un dels pobles més bonics de Catalunya, Cadaqués sempre és una bona opció per fer una escapada, sigui estiu o hivern.\nA l’estiu hi trobareu un poble obert als turistes i no hi podreu deixar de recórrer totes les cales i camins de ronda. Al poble hi teniu diverses opcions per remullar-vos, com la platja Gran, la platja des Poal o la platja de Port d’Alguer. Als entorns hi podeu fer una excursió fins al far de la cala Nans, on pel camí podeu refrescar-vos a la platja de sa Sabolla, o anar a la zona del far del cap de Creus, on hi ha platges verges tan boniques com la cala Fredosa o la cala Jugadora.\nA l’hivern, en canvi, el poble es tanca, però conserva un encant especial i, si l’enganxeu en un dia de tramuntana, us ajuda a entendre el perquè de la seva costa escarpada. Si fa bon temps, podeu fer algun tros de camí de ronda com el que porta fins a Portlligat.\nSigui l’època que sigui, si hi feu una escapada, és obligatori passejar pels carrers empedrats i plens de casetes blanques amb portes de colors. També heu de guardar-vos un matí o una tarda per anar fins a la badia de Portlligat, on hi ha la Casa-Museu Dalí, amb el seu famós ou. Per acabar, us recomanem que reserveu mig dia per visitar la zona del far del cap de Creus, un indret privilegiat amb una vista extraordinària que us farà sentir com si fóssiu a la fi del món.\nMés informació: http://www.visitcadaques.org/\nFornells i el cap de Cavalleria a Menorca\nEl far de Cavalleria, situat als penya-segats del nord de MenorcaGetty Images\nSi només us escapeu un cap de setmana a aquesta illa de les Balears, no ho vulgueu visitar tot. Centrar-se en una part de la zona nord és una bona manera de conèixer a fons la part de l’illa més salvatge i abrupte.\nUs proposem fer base a Fornells, un nucli amb una badia d’aigües tranquil·les ideal per fer-hi una sortida en caiac, i on trobareu bons restaurants per fer els àpats i tastar la famosa caldereta de Menorca.\nLes platges del cap de Cavalleria són un imprescindible de la zona. Els banys de fang de la cala Cavalleria i les aigües cristal·lines de la cala Pregonda (cal caminar mitja horeta per arribar-hi) us meravellaran. Si voleu alguna opció més desconeguda, podeu aventurar-vos a explorar platges menys transitades com la cala Mica o la cala Roja.\nUn altre essencial de la zona és el far de Cavalleria. Situat a la punta més al nord de l’illa, té un paisatge erosionat per la tramuntana amb uns penya-segats de vertigen. La posta de sol des del bar que hi ha al costat del far és de les millors de Menorca.\nMés informació: http://www.menorca.es/\nCulla, un dels poble que s'ha de visitar a l'Alt MaestratGetty Images\nUn paisatge autèntic esquitxat de poblets plens d’història. Això és el que trobareu si decidiu escapar-vos a aquesta comarca de l’interior de Castelló. Catí, Culla, Benassal i Ares són els quatre nuclis principals d’aquesta zona arrebossada d’història. Podeu allotjar-vos a qualsevol d’aquestes localitats i fer les visites des d’aquí.\nA part de passejar per cada un dels pobles, hi ha més activitats imprescindibles. Al Parc Cultural Valltorta-Gasulla, declarat Patrimoni Mundial de la Humanitat, hi trobareu un dels enclavaments prehistòrics i d’art rupestre més importants del País Valencià. A la cova Remígia, a Ares, hi ha més de 750 pintures dels primers homes, i al Racó de Nando, a Benassal, també poden apreciar-s’hi diferents escenes pintades a les parets. Al nucli de Culla, considerat un dels pobles més bonics de l’Estat, us podreu imbuir d’història templera i visitar les restes del castell àrab.\nSi teniu més ganes de natura, endinseu-vos al Paratge Natural de Rivet, on trobareu un bosc d’alzines i roures centenaris. No marxeu de l’Alt Maestrat sense haver tastat la seva gastronomia, amb la tòfona negra, les ametlles, les avellanes i els formatges de Catí com a principals protagonistes.\nMés informació: https://altmaestrat.es/\nEl poble de Beget, un dels atractius de la vall de CamprodonGetty Images\nLa part més oriental dels Pirineus és una aposta segura si busqueu una escapada que combini muntanya i patrimoni. Camprodon és el nucli que ofereix més serveis, allotjaments i restaurants. El pont romànic i el centre d’origen medieval en fan un indret encisador per fer base.\nSi voleu visitar altres pobles amb encant, apunteu a la llista Setcases, amb un entorn d’alta muntanya espectacular; Beget, un poble coronat per una església romànica que sembla haver sortit d’un conte, i Tregurà de Dalt, amb unes vistes espectaculars de la vall.\nUs recomanem combinar aquestes visites amb rutes i excursions que us permetin descobrir els tresors naturals d’aquesta vall. Al Parc Natural de les Capçaleres del Ter i del Freser hi podeu fer moltes excursions. Si hi aneu en família, una de les més interessants és la que va del refugi d’Ulldeter al naixement del riu Ter. Per als més experimentats, hi ha pics tan interessants com el Bastiments o el Gra de Fajol. Una altra opció és fer algun tram del GR-11 o sender dels Pirineus, o alguna ruta temàtica, com els camins de contrabandistes que es poden trobar a Molló, Beget o Rocabruna, o la Via Verda, que travessa la vall des de Sant Joan de les Abadesses fins a Molló. No us oblideu de pujar al coll d’Ares, a tocar de França, per gaudir d’unes altres vistes espectaculars.\nMés informació: http://www.valldecamprodon.org/\nLa vall de Cardós\nL’església de Santa Maria, a Ribera de CardósAmadalvarez\nA l’altra banda dels Pirineus, us proposem una escapada per una de les valls menys visitades del Pallars Sobirà. Composta per vuit nuclis, la vall de Cardós és un espectacle natural i un imprescindible per als amants del senderisme. Situada al Parc Natural de l’Alt Pirineu i travessada pel riu Noguera de Cardós, gaudireu d’un paisatge d’alta muntanya autèntic esquitxat de poblets tradicionals encisadors.\nEl Vallat d’Estaon, amb llacs d’origen glacial, i el cim de Campirme, amb restes de cabanes i trinxeres de la Guerra Civil, són algunes de les moltes rutes que hi podeu fer. Al llarg de tota la riba de la Noguera de Cardós també hi ha diferents senders de menys dificultat.\nUn cap de setmana potser us queda curt per passejar per tots els pobles de la vall (Ribera de Cardós, Ainet de Cardós, Anàs, Bonestarre, Cassibrós, Estaon, Lladrós i Surri); prioritzeu els atractius patrimonials més destacats, com l’església romànica de Santa Maria de Cardós i els majestuosos ponts medievals de Cassibrós (entre Ribera de Cardós i Ainet de Cardós) i el de la Mare de Déu del Pont (a Lladrós).\nMés informació: http://turisme.pallarssobira.cat/


Formació gratuïta online per a comerços de Bigues i Riells del Fai\nViure a Bigues i Riells del Fai\nConèixer Bigues i Riells del Fai\nInici / Actualitat / Agenda / Formació gratuïta online per a comerços de Bigues i Riells del Fai\nDel\t25/3/2021\tal\t31/12/2021\nData: Del\t25/3/2021\tal\t31/12/2021\nDigiemprèn és un lloc web per estar al dia dels temes relacionats amb el comerç en línia. Aquesta plataforma està pensada per aquells que tinguin un negoci digital o en vulguin obrir un. Per aquest motiu, l'Ajuntament de Bigues i Riells del Fai s'hi ha inscrit com a ens.\nA partir d'ara, els comerciants de Bigues i Riells del Fai podran fer ús d'aquesta plataforma de la Diputació de Barcelona que ofereix formació telemàtica gratuïta i les claus de l'èxit del comerç en línia.\nA persones que tinguin un negoci físic a peu de carrer, a la demarcació de Barcelona, i vulguin obrir un negoci digital i fer-lo brillar. També està pensada per a persones creadores o artesanes locals de la demarcació de Barcelona, professionals que dissenyin i creïn productes de consum i que vulguin disposar d'un nou canal de venda en línia.\nPer tal de beneficiar-se del contingut de Digiemprèn, només cal registrar-s'hi aquí. Les persones interessades poden inscriure's als diferents cursos que s'ofereixen i, com a novetat del mes d'agost, accedir a les miniguies de comerç online.\nInformació sobre el Ple\nMoure’t a Bigues i Riells del Fai\nOn és Bigues i Riells del Fai?\nUtilitzem cookies pròpies i de tercers per millorar l'experiència de navegació i oferir continguts i publicitat d'interès. Al continuar amb la navegació entenem que s'accepta la nostra Política de Galetes\nSón aquelles que permeten a l'usuari la navegació a través d'una pàgina web, plataforma o aplicació i la utilització de les diferents opcions o serveis.\nwww.biguesiriells.cat avis-cookies Galeta necessària per a la utilització de les opcions i serveis del lloca web. 1 any\nwww.biguesiriells.cat PHPSESSID Galetes generades per les aplicacions basades en el llenguatge PHP. Es tracta d'un identificador de propòsit general usat per mantenir les variables de sessió d'usuari. Normalment és un nombre generat a l'atzar, un bon exemple és el manteniment d'una sessió iniciada en l'estat d'un usuari entre les pàgines. 16 dies\n.google.com CONSENT Rastrejador de consentiment de galetes de Google. 17 anys\n.youtube.com YSC Obre una identificació única per mantenir estadístiques de quina vídeos de YouTube ha vist l'usuari. 16 dies\n.google.com _GRECAPTCHA Aquesta galeta la defineix el servei de recaptcha de Google per identificar els robots per protegir el lloc web contra atacs de correu brossa maliciós. 5 mesos i 27 dies\n.vimeo.com player Aquestes galetes s'instal·len en mostrar qualsevol vídeo de Vimeo en una pàgina. 1 any\nSón aquelles que permeten el seguiment i anàlisi del comportament dels usuaris dels llocs web als quals estan vinculats.\n.biguesiriells.cat _ga La galeta _ga, instal·lada per Google Analytics, calcula les dades dels visitants, les sessions i les campanyes. També realitza un seguiment de l'ús del lloc web per a l'anàlisi del lloc web. La galeta emmagatzema informació de forma anònima i assigna un nombre generat aleatòriament per reconèixer els visitants únics. 2 anys\n.biguesiriells.cat _gid Instal·lada per Google Analytics, la cookie _gid emmagatzema informació sobre l’ús que fan els visitants d’un lloc web, alhora que crea un informe d’anàlisi del rendiment del lloc web. Algunes de les dades que es recopilen inclouen el nombre de visitants, la seva font i les pàgines que visiten de forma anònima. 1 dia\n.vimeo.com vuid Vimeo instal·la aquesta galeta per recopilar informació de seguiment establint un identificador únic per incrustar vídeos al lloc web. 2 anys\n.biguesiriells.cat _gat_gtag_ UA_123443735_3 Definit per Google per distingir els usuaris. 1 minut\nSón aquelles que permeten la gestió eficaç dels espais publicitaris que, si escau, l'editor hagi inclòs en una pàgina web, aplicació o plataforma des de la qual presta el servei sol·licitat en base a criteris com el contingut editat o la freqüència en què es mostren els anuncis.\n.google.com 1P_JAR Galeta d’anàlisi de dades. 1 mes\n.google.com NID Aquestes galetes s'utilitzen per recollir estadístiques de la pàgina web i rastrejar les taxes de conversió i la personalització d'anuncis de Google. 7 mesos\nyoutube.com yt-remote-device-id YouTube estableix aquesta galeta per emmagatzemar les preferències de vídeo de l'usuari que utilitza el vídeo de YouTube incrustat. mai\nyoutube.com yt-remote-connected-devices YouTube estableix aquesta galeta per emmagatzemar les preferències de vídeo de l'usuari que utilitza el vídeo de YouTube incrustat. mai\n.youtube.com VISITOR_INFO1_LIVE Intenta estimar l'ample de banda dels usuaris a les pàgines de YouTube amb vídeos integrats. 6 mesos\nwww.google.com OTZ Permeten optimitzar i personalitzar els anuncis mostrats en navegar. Serveix per analitzar pautes de trànsit a la web, durada de la sessió del navegador. 1 mes


Congressos i Jornades > Seminari Dennett > Inici\n› Seminari Dennett › Inici\nPer inscriure's cal enviar un correu electrònic a l'adreça dir.cfm@udg.edu i fer el pagament de la matrícula, a nom de l'assistent al seminari, al número de compte indicat al programa.\nEls membres de la UdG tenen la matrícula gratuïta, però han de reservar plaça.\nEl preu de la matrícula és de 40 EUR (20 EUR per als becaris i estudiants d’altres universitats). Inici\nLa Càtedra Ferrater Mora té el gust d’anunciar la presència del Prof. Daniel C. Dennett (Tufts University, Massachusetts, EUA) del 4 al 8 de maig del 2015, per dirigir un Seminari sobre la seva obra amb el títol “Evolving Minds: From Bacteria to Bach and Back”. Daniel C. Dennett (Boston, 1942) és un dels filòsofs de la ciència més prestigiosos a nivell mundial en l'àmbit de les ciències cognitives especialment en l'estudi de la intel·ligència artificial i la teoria de mems. També són significatives les seves aportacions sobre la significació actual del darwinisme i la religió. Dirigeix el Centre d’Estudis Cognitius de la Universitat de Tufts, on és catedràtic de filosofia. La seva obra és una demostració magnífica de fins a quin punt la el pensament i la ciència es requereixen mútuament.\nDurant deu lliçons farà un recorregut sobre el seu pensament i sobre la seva obra tal com podreu comprovar en els títols del programa.\nEl Prof. Dennett impartirà també una conferència oberta al públic en general el dimecres, dia 6 de maig, a les 7 de la tarda, al Centre Cultural La Mercè, de Girona, amb entrada lliure i traducció simultània al català. Més informació aquí.\nEl fet absolutament excepcional que aquest pensador tan destacat passi uns dies entre nosaltres és una bona notícia que convé que tots coneguem. Us agrairem molt que ho vulgueu fer conèixer a possibles interessats.\nQuedem a la vostra disposició per a qualsevol altra informació o detall que us pugui interessar.


Convocatòria per a la concessió d'ajuts a projectes de recerca conjuntament amb la Federació d’Ensenyament de CCOO de Catalunya. - CCOO Educació Pública Convocatòria per a la concessió d'ajuts a projectes de recerca conjuntament amb la Federació d’Ensenyament de CCOO de Catalunya. - CCOO Educació Pública\nHome > Untagged Convocatòria per a la concessió d'ajuts a projectes de recerca conjuntament amb la Federació d’Ensenyament de CCOO de Catalunya.\nConvocatòria per a la concessió d'ajuts a projectes de recerca conjuntament amb la Federació d’Ensenyament de CCOO de Catalunya.\nConvocatòria per a la concessió d'ajuts a projectes de recerca pertanyents al I Programa d’Investigació de l’Observatori Internacional de la Professió Docent (OBIPD), 2010-2011 conjuntament amb la Federació d’Ensenyament de CCOO de Catalunya (+)\nMés informació al web de la Universitat de Barcelona (+)\nItem Reviewed: Convocatòria per a la concessió d'ajuts a projectes de recerca conjuntament amb la Federació d’Ensenyament de CCOO de Catalunya. Rating: 5 Reviewed By: .


Cerca totes les ofertes d'hotels a Buraca Entrada:\n1 ComentarisHotel ibis Lisboa Alfragide...Habitacions per nit per només67 EUR Lisbon Quiet Apartments...Habitacions per nit per només Més zones a Amadora\nLlocs històrics de Buraca Restaurants i cafeteries\nEssent una localització molt desitjada, Buraca és el lloc on anar quan es va a Amadora. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Una destinació d'innegable popularitat , Buraca ofereix una escapada memorable amb els seus famosos llocs i bon menjar. Estalvii temps i diners fent la reserva amb Agoda.com, que us promet les millors opcions d'hotels a Buraca i molts més àrees a Amadora. Explori un llistat complet d'allotjaments i trobi el lloc perfecte per a vostè. Per trobar les millors ofertes d'hotels a Buraca, simplement entri les seves dates de viatge a la pestanya de recerca.\nHotels destacats a Buraca, Amadora\nSi el que està buscant és per un hotel ben situat a Amadora, no busqui més enllà de Hotel ibis...\nTots els hotels de Amadora\nHotels a Buraca: Hotel ibis Lisboa Alfragide\nLlocs d'interès a Buraca: Cor de Terra - Restaurante Mercearia


Desmitificant la intel·ligència artificial, per ara\nHa estat abundant la literatura periodística que s’ha fet ressò d’entitats relacionades amb la intel·ligència artificial (IA) per haver “anticipat” l’aparició d’una malaltia vírica, i per lloar els avantatges que el deep learning i el GeoIA pot tenir en relació amb la salut pública.\nEntre elles destaquen BlueDot i HealthMap. La primera, una startup de nacionalitat canadenca, que analitza cada 15 minuts, 24 hores al dia, set dies a la setmana, més de 100.000 bases de dades d’arreu en 65 idiomes, excloses però les xarxes socials, per les “distorsions” que segons ells, pot suposar la informació recollida en elles en temps d’estres social.\nAquesta entitat el 31 de desembre de 2019 ja va anticipar que la ciutat Wuhan seria el primer epicentre d’aquesta nova contaminació vírica. La segona entitat, adscrita al Boston Children Hospital, es va anticipar en un dia, és a dir el 30 de desembre, en emetre una alarma sobre la potencial pandèmia.\nTanmateix el mateix dia 30 de desembre, el Doctor Peter Daszak en nom de ProMED (USA), una organització no governamental que connecta en el món més de 83 mil epidemiòlegs i experts en sanitat pública, fruit del va i ve de comunicacions en el si de la xarxa d’experts de ProMED, adverteix d’una greu “neumonia” a Wuhan (enllaç: https://promedmail.org/promed-post/?id=6864153). Cal esmentar que aquesta entitat va tenir un paper molt rellevant en l’anticipació de les pandèmies MERS, Zika i Ebola, anticipant-se una mitja de 18,5 dies a la Organització Mundial de la Salut (OMS).\nCal posar en relleu en aquest punt de l’escrit, que pel que fa a les organitzacions o administracions públiques (OMS, CDC...) sustentades amb els impostos dels ciutadans, quan en una pandèmia els “dies són or”, les primeres alertes varen ser a partir del dia 6 de gener.\nLa intel·ligència artificial (IA) ha tingut un paper destacat i rellevant en la seqüenciació del genoma del COVID-19. Ara bé, que la IA tingui una capacitat predictiva més enllà de la humana en temes de sanitat? Per ara... desmitifiqui-m’ho.


Més enllà de l’acollida | Fundacio Jaume Bofill\n22/11/2018 - 18:00h\nEn els darrers anys, Catalunya ha fet grans esforços en l’acolliment i la integració de l’alumnat nouvingut, així com en l’atenció a la diversitat cultural a les escoles i els instituts. Malgrat tot, diversos estudis demostren que una part important de l’alumnat d’origen immigrant segueix tenint mals resultats escolars i baixes taxes de graduació. Que aquest desavantatge afecti també a nois i noies nascuts a Catalunya alerta del risc de cronificació del fracàs escolar entre els descendents de la immigració.\nL’alumnat amb antecedents migratoris recents representa una mica més d’una quarta part dels alumnes, un volum prou important com perquè esdevingui un objectiu prioritari de les polítiques educatives i socials del país.\nEl Centre d’Estudis Demogràfics (CED) ho ha constatat recentment en l’estudi “El fracàs escolar dels descendents de la immigració a Catalunya: més que una assignatura pendent”, on s’analitza per primera vegada el fracàs escolar dels descendents de la immigració internacional a Catalunya segons generació i país d’origen. Aquesta recerca posa de manifest que l’alumnat d’origen immigrant acumula elevades quotes de fracàs escolar (menys assoliment del Grau d’ESO), fenomen que no només afecta els nois i noies nascuts a l’estranger sinó també els fills i filles de persones nouvingudes, és a dir, els descendents de la immigració. La recerca, a més, apunta un altre dada rellevant: el rendiment educatiu varia segons el país de procedència i es detecten alguns grups amb una alta concentració d’alumnat que no supera el graduat escolar.\nEl rendiment escolar i les trajectòries educatives de l’alumnat depèn de múltiples factors econòmics, socials i culturals, així com també del propi sistema educatiu, inclosos els centres i els docents. Tanmateix, la magnitud del repte obliga a revisar les mesures dutes a terme fins ara i dissenyar una nova generació de polítiques educatives i socials que, més enllà de continuar acollint als nois i noies nouvinguts, ha de millorar en l’acompanyament tant de l’alumnat immigrant com dels descendents de la immigració, per tal de garantir-ne el progrés educatiu i atendre adequadament als més desavantatjats. Hi està en joc la cohesió social.\nUs convidem a debatre sobre què cal fer per contribuir a millorar els resultats escolars de l’alumnat d’origen immigrant, amb qüestions com ara:\nCom afecta la condició immigrant als resultats escolars de l’alumnat? Quin tipus de mesures són més efectives per evitar que l’origen migratori dificulti l’èxit educatiu?\nQuin balanç fem de les polítiques dutes a terme en els darrers anys? Com es valora el treball fet en els dispositius d’acollida i acompanyament a l’alumnat nouvingut? Quins són els seus límits?\nCom podem avançar cap a una nova generació de polítiques que reforcin l’atenció i acompanyament de l’alumnat d’origen immigrant? Com evitar que el fracàs es concentri i reprodueixi en determinats grups?\nQuins recursos i eines són necessaris per millorar la intervenció dins i fora dels centres educatius? Com han de ser els programes de suport lingüístic, psicològic i pedagògic destinats als alumnes amb més dificultats? Quines mesures cal promoure per millorar la recepció i acompanyament de les famílies?\nL’acte comptarà amb la participació d’Andreu Domingo i Jordi Bayona, del Centre d’Estudis Demogràfics i autors de “El fracàs escolar dels descendents de la immigració a Catalunya: més que una assignatura pendent”.\nEl debat serà presentat i moderat per Mònica Nadal, directora de recerca de la Fundació Jaume Bofill i hi intervindran quatre contraponents:\nCarles Macian, Adjunt al secretari d'Igualtat, Migracions i Ciutadania\nJosep Vallcorba, Director general d'Educació Secundària Obligatòria i Batxillerat\nJosep Palacios, Tècnic Assessor del Servei d’Igualtat i Ciutadania de l’Ajuntament de Mataró\nRosalina Alcalde, Doctora en Sociologia\nL’accés a l’acte és lliure i gratuït, amb inscripció prèvia. El debat es podrà seguir en directe per streaming i també via Twitter amb el hashtag #aulabofill\nPresentació: Més enllà de l’acollida. Com garantir l'èxit educatiu de l'alumnat d'origen immigrant?\nMés enllà de l’acollida Com garantir l'èxit educatiu de l'alumnat d'origen immigrant?\nEl reagrupament familiar a Catalunya, una aproximació quantitativa\nImpacte de la crisi econòmica en la immigració internacional a Catalunya l'any 2008\nLa població de nacionalitat estrangera a les comarques catalanes\nL'estat de la immigració a Catalunya. Anuari 2007\nLa població estrangera a una selecció de municipis catalans\nL'estat de la immigració a Catalunya. Anuari 2006\nLa immigració a Catalunya avui. Anuari 2003\nLa formación de la pareja en tiempos de crisis, Madrid y Barcelona, 1975-1995\nPolítiques educatives locals. El paper dels municipis en el nou context competencial i econòmic\nEducació Avui. Indicadors i propostes de l'Anuari 2011\nMés enllà de l'acollida: Quina nova generació de polítiques cal per millorar els resultats educatius de l'alumnat d'origen immigrant? (presencial)\nData: Dijous, 22 de novembre de 2018 a les 18.00 h\nMés enllà de l'acollida: Quina nova generació de polítiques cal per millorar els resultats educatius de l'alumnat d'origen immigrant? (streaming)


La calor d'agost s'amaga per a donar lloc a les tempestes d'estiu\nLa calor d’agost s’amaga per a donar lloc a les tempestes d’estiu\nLes altes temperatures s'allunyen de València per a donar pas a les esperades pluges estivals acompanyades per forts vents.\nEls dies bochornosos i les nits incòmodes per la calor es marxen uns dies per a donar pas a les esperades tempestes d’estiu. I és que arribats a aquest mes no podien faltar els núvols estivals per a cobrir el cel, i portar amb si alguna que una altra pluja.\nDemà 15 d’agost, s’esperen fortes tempestes acompanyades de calamarsa en punts de la Comunitat Valenciana, Murcia i Andalusia oriental, informa l’Agència Estatal de Meteorologia, segons ha comunicat Aemet.\nEn la resta de la país, predominarà el temps estable i els cels buidats, encara que amb alguns intervals nuvolosos en l’àrea cantàbrica, alt Ebre i nord de Canàries. Persisteix la probabilitat de ruixats en l’est de Catalunya i Mallorca.\nLes temperatures durant el dia augmentaran en bona part de la meitat nord peninsular i baixaran en el terç sud-est i en Canarias.el vent bufarà de component nord a Canàries, nord peninsular i Menorca i de component aquest en l’àrea mediterrània, excepte en l’Estret i Melilla, on serà de ponent.


Contaminades i tòxiques - Salms\nPer Josep PorcarDilluns, 2 maig, 2011febrer 11th, 20224 Comments\nInici » Entrades » Contaminades i tòxiques\nGire el flexo només 25°, a veure quins fatxes enlluerna. Bildu és un partit polític democràtic que ha estat il·legalitzat per tenir, a les seues llistes, candidats que han estat marcats com a sospitosos pel PP i el PSOE, és a dir, el bipartidisme dominant. Té candidats que mai no han estat encausats en cap judici. Les llistes del PP i del PSOE, en canvi, van plenes d’imputats per corrupció. Si, a més, hi afegim els sospitosos, PP i PSOE haurien de ser il·legalitzats en diverses comunitats autònomes. Llistes contaminades? Les de qui?\nEntrada anteriorTeoria i pràctica del fora de camp múltiple\nDimarts, 3 maig, 2011 a les 10:00 am\nHem encimbellat una colla de sapastres i ara a veure qui és el maco que els en treu d’allà dalt.\nDimarts, 3 maig, 2011 a les 1:30 pm\nEl que queda clar, Clidice, és que els imputats de PP i PSOE no se’n van, ni cauen, i que damunt es presenten a les eleccions amb el vist i plau de fiscals i jutges espanyols. Podríem cisellar-ho en pedra, perquè també això és memòria històrica d’un temps potser sense dictadura, però indubtablement sense democràcia. Dictamolla.\nFins a cert punt, puc entendre, per allò de la presumpció d’innocència, que la llei permeta concloure la legislatura a un imputat, però em sembla que el legislador hauria de revisar amb més detall, ni que siga per higiene democràtica, el fet que puga repetir legislatura si continua imputat. Tampoc no sóc ingenu: ara per ara, això no interessa ni als imputats ni als legisladors, que a vegades, ja ho saps, són els mateixos. I aquesta és una altra, la deficient separació de poders, i pare ja que no acabaríem mai…\nDimarts, 3 maig, 2011 a les 1:33 pm\nUna cosa que els envejo als països de tradició calvinista és que, malgrat que tot plegat sigui la mateixa comèdia, que de corrupció n’hi ha a balquena, com a mínim procuren que, de cara enfora, no es noti massa. La xarlotada d’aquest país de mentida m’obliga a amagar el passaport quan viatjo, que fa molta vergonya això de pertànyer a una monarquia bananera.\nDimarts, 3 maig, 2011 a les 3:23 pm\nEstic totalment d’acord amb el teu escrits i amb els de Clídice. Em fa molt de fàstic aquesta “democràcia” que no ho és del tot.


Sis pinzellades d'NBA: el bàsquet ofensiu ens fa somriure - esmaixada.cat\nSegona nit d’NBA a la bombolla d’Orlando.\nSegona nit d’NBA a la bombolla d’Orlando. Després d’una matinada intensa i entretinguda però més remarcable pel factor emocional que per la qualitat basquetbolística, la segona jornada d’enfrontaments ens ha regalat detalls molt interessants i ha començat a decidir el desenllaç d’algunes de les pugnes classificatòries obertes. El més destacable de la matinada ha estat que Memphis ha perdut contra els Blazers per 135 a 140. Els de Damian Lillard han pres el primer avantatge en la seva particular cursa contra els New Orleans Pelicans, que ahir van perdre contra Utah Jazz.\nEls Blazers creixen al voltant de Nurkic\nEls Portland Trail Blazers han passat gran part de la temporada sense dos puntals del projecte: Jusuf Nurkic i Zach Collins. Ambdós es van lesionar mesos abans de l’inici de la competició. Stotts s’ha vist obligat a apostar per un jugador com Hassan Whiteside per substituir-lo i el resultat, a nivell estructural, no ha estat massa positiu. Portland no és equip de play off ara mateix perquè hi havia massa factors contraproduents entre els mateixos jugadors principals de la rotació.\nSi el bàsquet fos un esport d'una sola cistella els Blazers serien un dels millors equips de l'NBA. I no només per avui.\nQue necessari és Jusuf Nurkic. Ha aportat un nou focus de generació a l'equip i ha naturalitzat rols d'altres jugadors. Memphis no té respostes, de moment.\nJa es va veure a la pretemporada i avui, en un escenari molt més competitiu, ho hem tornat a comprovar: Nurkic és essencial per als Portland Trail Blazers. Ho és fins a límits insospitables. Presteu atenció a la seva línia estadística: 18 punts, 9 rebots, 5 assistències i 6 taps. La seva presència en ambdós costats de la pista és inexcusable: en atac, ofereix una nova font de generació a l’equip -pal alt, coll de l’ampolla i pal baix-; en defensa, se situa com a àncora i aporta molta més coherència que Whiteside. La seva producció, sumada al paper de corrector d’un Zach Collins cada dia més madur, fa que els Blazers donin més sentit al talent que tenen en nòmina. Com dèiem al tweet adjuntat, els Blazers ja eren un dels millors equips de l’NBA…en una cistella.\nJa Morant té una virtut de Lionel Messi\nQue no se’m malinterpreti: en sé encara menys de futbol que de bàsquet. Dit això, l’expressió en una pista de bàsquet de Ja Morant té una característica que només m’han transmès de manera clara dos esportistes més: Stephen Curry i Lionel Messi. Aquesta característica no és altra que el somriure. L’esport, com la vida, té diversos estats d’ànim, i hi ha jugadors que quan somriuen demostren clarament que passen per un bon moment i que, el que és millor, saben com influir en la dinàmica de l’equip.\nA Ja Morant li està costant molt trobar el lloc al partit. Portland li està tancant la conducció quan fa el pick and roll i no està trobant el ritme del partit. Dit això, ens ha deixat aquesta perla. L'agilitat gestual del 12 dels Grizzlies és elit pur.pic.twitter.com/QDulwVev4k\nEls Grizzlies tenen un equip jove i inexpert que encara funciona a batzegades i que tindrà problemes per fer front a les potències de l’Oest si arriba a la fase final, però hi ha un factor que em fa ser especialment optimista sobre el seu futur: els equips són el reflex del seu líder, i Morant transmet tot el que se li demana a un líder. Bona dinàmica de treball i un sostre imprevisible. Els Grizzlies són a Orlando per divertir-nos i divertir-se.\nGiannis Antetokounmpo juga a una altra cosa\nSembla mentida que Giannis Antetokounmpo hagi aconseguit que oblidem que els jugadors necessiten rodatge. Una de les coses que va explicar sobre el seu confinament és que no tenia cistella a casa i que durant moltes setmanes no va poder fer res, i bé…millor. El que ha fet el grec aquesta matinada ha estat una absoluta exhibició. No val la pena que ens endinsem en estadístiques, però sí que hem de destacar que la sensació és que, sense haver arribat encara -ni molt menys- a la maduresa tàctica, ja és el jugador més dominant de l’NBA. És increïble.\nFinal: Celtics 112-Bucks 119. Nit negra de Tatum (2/18 TC) i prevenció de Brad Stevens, que només ha donat 19 minuts a Kemba Walker. Els Bucks tenien 3 jugadors de rotació lesionats, però...Giannis Antetokounmpo: 36 punts, 15 rebots, 7 assistències i 70% TC...en 32 minuts. MVP.\nHem de veure com reaccionarà a les eliminatòries perquè, evidentment, els entrenadors buscaran incansablement la manera d’impedir-li dominar mitjançant l’exuberància física. Dit això, avui hem pogut comprovar una cosa: els Milwaukee Bucks han progressat a l’hora de comprendre l’atac a mitja pista. La presència de dinamitzadors i purificadors com DiVicenzo, George Hill i Kyle Korver, que executen i generen -amb pilota o en moviment- a parts iguals, val or a aquestes alçades. Antetokounmpo té l’entorn, la narrativa i el ceptre. Ara només li falta la corona. Que és el més difícil d’aconseguir.\nGrant Williams serà fonamental\nBrad Stevens ha fet rotacions estranyes contra els Bucks. Més enllà de la restricció de Kemba Walker, que era previsible, el que més ha cridat l’atenció ha estat que no apostés durant més minuts per Grant Williams. El natiu de Charlotte és un rookie, però reuneix tot el que l’equip necessita ara mateix: capacitat per fer-se càrrec de qualsevol jugador del frontcourt rival i molta intel·ligència tàctica. En poques paraules: és un dels perfils que podrien intentar contenir mínimament les escomeses de Giannis Antetokounmpo.\nSe'm faria molt estrany que Grant Williams acabés la temporada amb el mateix paper a la rotació que el que té ara mateix. Per prestacions físiques, versatilitat i intangibles, ha de ser un dels escollits per tenir un paper clau en defensa pels Celtics. Per mi, abans que Kanter.\nEls Celtics tenen una segona unitat molt limitada, però necessiten maximitzar tant com pugui els recursos vigents. Grant Williams té pendent una transició al tres o al cinc, perquè no es pot quedar en l’estadi actual, però Brad Stevens ha de tenir present que ja pot aportar virtuts útils a l’equip. Hem vist que els Celtics han optat per la mateixa fórmula defensiva contra els Bucks que havien emprat en temporades anteriors (renunciar al rebot ofensiu i tancar amb una línia de 3 al mig del camp), però sense Horford és molt més difícil. Kanter no pot jugar contra els Milwaukee Bucks.\nHarden torna a ser Harden\nSi hi ha una cosa que ha cridat especialment l’atenció de la pretemporada dels Rockets és que Harden, que es va incorporar més tard a l’equip, va arribar a la bombolla amb la convicció absoluta que la temporada seria dels Rockets. Ha arribat a dir, fins i tot, que s’emportaran l’anell a Houston. La realitat és que, en els partits que hem vist fins ara, La Barba ha deixat clar que està en una versió molt més pròxima a la de 2019 que a la dels primers mesos de 2020. Torna a marcar els passos de manera agressiva i ha deixat de moure’s per inèrcia. És un Harden fresc.\nÉs probable que James Harden sigui el jugador més beneficiat per la suspensió de la temporada. Els 23 punts d'avui en poc més de 10 minuts de 1Q són la confirmació clara que torna a sentir-se fresc. Els passos de l'stepback són agressius i no fruit de la inèrcia. Houston somriu.\nÉs d’hora per pontificar sobre el recorregut i la determinació de la temporada dels Rockets, però és evident que amb un Harden òptim tot serà molt més senzill. El millor del seu partit ha estat el primer període (23 punts amb un 100% en TC i TL), però també han estat interessants altres detalls. El més cridaner, segurament, ha estat la reacció a les modificacions defensives dels Mavs al segon quart: ha deixat de llançar i s’ha centrat en acumular superioritats i generar passades addicionals. Aquest Harden més entregat a la circulació i al ritme del partit és, sens dubte, el “fitxatge” que Mike D’Antoni necessitava.\nContinua havent-hi dubtes sobre la defensa dels Rockets\nPJ Tucker va incidir en moltes de les rodes de premsa que va concedir la setmana passada en una qüestió estructural: els Rockets han de parlar en defensa. Ara, sense públic, no hi ha cap factor que impedeixi la comunicació defensiva. És responsabilitat de tots els jugadors de l’equip de Mike D’Antoni que el sistema de rotacions i canvis constants funcioni i que no hi hagi una exposició excessiva a la producció dels interiors rivals. Avui, contra Dallas, la defensa no ha funcionat: els 85 punts que ha rebut Houston al descans són l’anotació més alta que han encaixat en tota la seva història en un primer temps. Dit això, no és un partit que serveixi per a extreure conclusions.\nEls Mavs són un dels pitjors rivals per comprovar l'evolució defensiva dels Rockets. Més enllà de tenir molta pólvora, indueixen a un ritme d'execució similar al dels de D'Antoni i comparteixen preferències ofensives. Dit això, poca comunicació i exteriors molt perduts.\nQue James Harden hagi estat el millor defensor dels Rockets -juntament amb Robert Covington- és preocupant. La Barba ha quedat exposat en totes les situacions de rotació i, tot i que ha corroborat que és el millor defensor de pal baix de l’equip, també ha deixat clar -4 faltes- que no és un bon pla de partit fer-lo servir com a defensor primari. Houston ha de corregir urgentment les rotacions defensives i ha de trobar la manera de minimitzar els focus d’emparellament de James Harden. Només així aconseguirà desplegar tot el potencial latent de la plantilla. Ah, i ha de recordar una cosa: el rendiment defensiu el marca el ritme del partit.


Sindicatura desestima la petició de Sílvia Bonet per poder passar la Constitució a Nova York - Altaveu el diari digital d'Andorra\n04/02/2018 (12:00 CET)\nLa presidència del Consell General s’ha estimat més evitar un nou terrabastall amb una integrant ja prou polèmica d’un grup parlamentari que està remogut des de l’aterratge dels escindits liberals. Sílvia Bonet havia demanat al síndic, per carta, poder acudir a un acte emmarcat en les activitats paral·leles d'una de les cimeres d'una comissió de les Nacions Unides. Hi pretenia anar a difondre els treballs fets per Andorra en matèria d'igualtat.\nLa consellera independent (això és, que no representa ningú… políticament constituït) Sílvia Bonet no podrà passar el dia de la Constitució a Nova York. A menys que s’ho pagui ella, és clar. La Sindicatura ha descartat, vista la polèmica suscitada i la relativa oposició haguda en la junta de presidents, la petició feta per la parlamentària. Bonet va enviar el 8 de gener una carta al síndic general, Vicenç Mateu, posant sobre la taula de poder viatjar en representació del Consell General a la seu de les Nacions Unides (ONU) per participar a un acte organitzat per una entitat espanyola que aprofitaria per exposar la tasca sobre igualtat que s’ha estat fet des de l’àmbit parlamentari al Principat.\nLes fonts parlamentàries consultades han assegurat que veient el debat que suscitava la petició i atès que no es tractava pas de cap acte directament organitzat per l’ONU si no emmarcat en unes activitats paral·leles programades per donar caliu a la 62a reunió de la Comissió de la condició jurídica i social de la dona a les Nacions Unides s’ha descartat autoritzar i finançar des del Consell General el viatge sol·licitat per Bonet. La parlamentària està enquadrada en un grup mixt que ja està prou envoltat de dificultats i tensions internes com per afegir-n’hi més.\nSegons va explicar la consellera en la missiva enviada al síndic, en aquella cita a Nova York programada del 12 al 23 de març encara que Bonet només hi pretenia ser del 12 al 14, s’hi ha de tractar qüestions relatives a com aconseguir la igualtat entre gèneres i apoderament de dones i nenes rurals i, en concret, a l’accés de la dona als mitjans de difusió i a les tecnologies de la informació i la comunicació. En el marc d’aquella de l’esmentada comissió s’organitzen, com s’ha dit tot un seguit d’actes paral·lels un dels quals és al qual pretenia acudir Bonet.\nLa consellera explicava en la carta del 8 de gener que l’Associació de famílies i dones del món rural (AFAMER) “conjuntament amb Espanya” organitzen un d’aquells actes paral·lels sobre l’emprenedoria de la dona en el món rural o de muntanya i se l’havia convidat a fer una ponència. Deixava clar llavors Sílvia Bonet que en aquell moment encara no tenia la invitació formal però que ja guanyava temps i informava Vicenç Mateu que la seva intenció “és poder presentar la situació de la dona a Andorra, explicar exemples d’emprenedoria en un país de muntanya i finalment explicar els treballs realitzats amb el Llibre Blanc de la Igualtat”.\nLa consellera Sílvia Bonet sol·licita a ‘Consell General viatges’ poder passar el dia de la Constitució a Nova York


Les ciutats colonials sempre tenen el seu encant, tot i que de vegades, aquest encant hagi minvat com en el cas de Santa Cruz, però quan parlem de Sucre amb alguns viatgers o bé llegim al respecte, sembla que no ens decebrà. A més a més, hem contactat amb un projecte interessant amb el que hem de parlar per veure si podem fer alguna cosa que sigui útil pel projecte.\nArribem doncs a Sucre, després d’estalviar-nos moltes hores de bus, gràcies a una ganga de la companyia aèria boliviana que ofereix vols molt econòmics entre les ciutats del país. Arribem a Sucre també coincidint amb la celebració de la festa nacional a la capital del país; ja se sap, desfilades pomposes, places engalanades i visita del president inclosa al qual vam tenir la possibilitat de poder veure molt a prop.\nSucre et fa sentir bé de seguida. Una gran plaça de la qual surten els carrers principals i més transitats. En aquests carrers, cafès agradables, hotels en cases colonials restaurades, menjadors locals i negocis antics que es conserven com un gran lloc per provar el pollastre de diferents maneres, el Doña Lía.\nUns carrers més enllà trobem el mercat, lloc sempre de referència per menjar barato i aquí no és menys, posant un èmfasi especial als quioscos del pis inferior on serveixen uns sandvitxos de “chorizo” molt bons i econòmics, un cop fas la cua de gent que sempre hi ha. Com bona ciutat boliviana, sembla que si no hi ha una mica de desnivell, no és boliviana del tot. Sucre compleix amb aquesta regla i gràcies a això, podem gaudir d’unes molt bones vistes des del mirador de Recoleta, on es preparen per la festa de la nit omplint la plaça d’atraccions i d’una multitud de futbolins petits posats en filera.\nSucre és una d’aquestes ciutats on molts estrangers van a aprendre espanyol, i això és senyal de ciutat on els estrangers passen molt de temps perquè se senten còmodes i perquè la ciutat acull una sèrie de projectes interessants atractius per passar-hi dies. Un d’ells per exemple és el restaurant El Cóndor, que a part de restaurant és una agència de turisme i on uns quants amics van engegar un projecte social on únicament treballen bolivians per tal de potenciar l’economia local, amb productes locals, vegetarians i amb respecte pel medi ambient. El restaurant ofereix un menjar boníssim i bé de preu. Des de bon matí i fins la nit, el local sempre està ple.\nUn altre d’aquest projectes, que és amb el que vam contactar és The BeeHive project. El Beehive és un projecte que busca la promoció de la dona boliviana dins el món laboral, social i cultural. Amb aquest objectiu, el projecte compta amb un hostel que és el motor econòmic del projecte i al voltant del qual s’articulen diferents activitats: pilates, classes d’espanyol, sopars benèfics, gestió de voluntariat a la ciutat i la venda de pastissos fets per dones locals. El projecte el porten 5 dones que en l’any i mig de vida que té el projecte, han aconseguit grans avenços. Tot i això, com tots els projectes, tenen dificultats que s’han de superar per seguir endavant. En aquest sentit, quan vam contactar amb ells i quan ens vam trobar cara a cara, ens van proposar fer una mena de taller per tal de fomentar la creativitat de l’equip i també per fomentar la iniciativa, la presa de decisions i el sentiment de pertinença amb el projecte.\nDurant els dies previs al taller, vam gaudir del molt bon ambient que havia al hostel. Érem un grup de gent que vam connectar i vam passar estones xerrant de viatges i jugant a algun joc de taula. Després d’una setmana al hostel, vam dur a terme el taller amb les noies del projecte i també amb els dos voluntaris que estaven aquelles setmanes allà. El taller va ser una estona de compartir entre el grup i, tot i la sensació de poca productivitat que ens va quedar, va semblar que els vam poder oferir un espai de comunicació entre elles on van sortir coses interessants per tal de seguir tirant endavant el projecte. La primera de les accions que els hi venia al damunt, era el canvi d’ubicació del hostel, a una casa més petita però més pràctica pel projecte. Esperem que el futur sigui bo i els anirem seguint en la distància.\nAbans de marxar, fem una visita obligada a Tarabuco. Els diumenges s’organitza un mercat gegant visitat\ntambé per molts turistes. A Tarabuco s’ajunten tota mena de mercaders: els del tèxtil, els del menjar, les bruixes que venen les ofrenes per la Pachamama... Tota una barreja de venedors i compradors que dota al mercat dominical de Tarabuco de curioses confluències. En una part del mercat, podem veure com els petits camperols venen les seves produccions, minses de vegades, i com gent autòctona, troba el que busca en aquests petits llocs. Ens agrada seure una estona i simplement observar, intentant passar desapercebuts, els ritmes del mercat i de les persones, en especial les persones ancianes vestides amb les robes pròpies de la seva comunitat, que van al mercat a fer el que han fet tota la vida i pels qui sembla que el temps s’ha aturat, aliens a ritmes i dinàmiques temporals que sovint ens deboren.\nPassa sense adonar-nos una setmana de la nostra arribada a Sucre i ens preparem per marxar. Anem camí de Potosí, espantats per l’alçada i pels efectes que tothom ens adverteix, però ens posem en camí cap a l’antiga ciutat més rica i més gran del món al temps de les colònies.\nAllotjament: The Beehive hostel, 64 bolivians per persona en dormitori. Hostel genial i molt tranquil.\nMenjar: El cóndor café, Doña Lía, mercat central.\nTransport: En avió des de Santa Cruz amb BOA, uns 25 euros per persona, 45 minuts. En bus, des de Santa Cruz, 16 hores.\nBolivia projecte defensa dones Sucre Sudamèrica The Beehive Viatges


Cerca totes les ofertes d'hotels a Shuklaganj Entrada:\nHotel Mandakini Royal...Habitacions per nit per només Més zones a Kanpur\nShuklaganj és una base excelent per a explorar en profunditat les vistes de Kanpur. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Shuklaganj està agraciat amb envoltatns plens de vida, bons restaurants, zones de compra i increibles atraccions. Planegi el seu proper viatge a Shuklaganj o qualsevol altra àrea a Kanpur amb Agoda.com, garantint-se el millor preu possible disponible. Explori un llistat complet d'allotjaments i trobi el lloc perfecte per a vostè. Digui'ns les seves dates de viatge ideals a Shuklaganj i us direm els preus ideals disponibles.\nHotels destacats a Shuklaganj, Kanpur\nSi el que està buscant és per un hotel ben situat a Kanpur, no busqui més enllà de Hotel Mandakini...\nHotels a Shuklaganj: Hotel Mandakini Royal


Data i hora oficials: 18:47 | 15/12/2017\nCrònica del Ple ordinari del 2 d'octubre de 2017\nEls tres grups municipals varen tancar la sessió plenària amb la lectura de manifests de rebuig a la violència exercida pels cossos de l'Estat durant la jornada democràtica de l'1 d'octubre.\nUn cop aprovada l’acta del Ple del mes de setembre, es va procedir a resoldre els dubtes dels regidors en relació als decrets d’alcaldia. A resposta d’ERC Calldetenes, des de la regidoria d’Educació es va explicar que les dues treballadores de l’Escola Bressol van ser readmeses amb les condicions pactades i amb havent renunciat a les indemnitzacions. D’altra banda, la directora readmesa va renunciar al càrrec, sense incidència de l’Ajuntament, i el claustre va decidir continuar amb el model de direcció assembleària establert el curs passat.\nEn la primera votació, es va aprovar l’increment salarial de l’1 % al personal laboral i funcionari de l’Ajuntament de Calldetenes a efectes de gener de 2017. En aquest sentit, es va recordar que es continua treballant per tal de tancar el conveni dels treballadors, en el que es vol millorar les condicions i sous d’aquests d’acord amb les seves responsabilitats.\nSeguidament, es va ratificar el decret d’alcaldia pel qual es prorroga el conveni de col·laboració entre l’Ajuntament de Calldetenes, el Consell Comarcal d’Osona i l’Associació per a la Defensa dels Animals d’Osona. Aquest conveni per a la recollida i acollida d’animals de companyia abandonats o perduts, es va signar al 2012 i es renova any a any. Des de la regidoria de Serveis es treballa per trobar una alternativa viable més econòmica per tal d’oferir aquest servei obligatori. Tot i així, des de que es va comprar el lector de xips, hi ha hagut un gran estalvi ja que s’ha pogut retornar molts animals als seus propietaris sense haver de fer ús del conveni.\nEl punt 5 es va retirar de l’ordre del dia per tal de modificar el projecte de la fase 2 del pavelló municipal. Així, s’ampliarà amb la inclusió de part de les instal·lacions i es licitarà en un mateix concurs, ja que es disposa del finançament. En aquests moments, s’està avançant amb la carcassa i els tancaments exteriors del futur equipament municipal.\nEn el següent punt, es van aprovar per unanimitat les bases reguladores per a l’atorgament de beques per a la realització d’activitats esportives i l’obertura de la convocatòria. El regidor d’Esports va explicar que els ajuts segueixen la línia del 2016, quan es van modificar les bases per poder concedir les beques en funció de les necessitats específiques de cada família.\nFinalment, es va donar compte de dues sentències favorables a l’Ajuntament de Calldetenes. La primera, fa referència a la reclamació de la divisió de béns i drets derivada de la segregació de la Font d’en Titus. Amb la darrera sentència, la justícia condemna a l'Ajuntament de Sant Julià de Vilatorta a pagar 652.695,20 € a l'Ajuntament de Calldetenes. La segona sentència, desestima el recurs presentat per l’empresa Arimany i Piella, SL i se l’hi imposen les costes. En aquest cas, l’Ajuntament hauria de rebre uns 34.000 € per compensació d'incompliment de contracte en la recollida d'escombraries.\nAquest Ple ordinari d’octubre, es va tancar amb una moció i la lectura de diversos manifests per part dels tres grups municipals. Amb els textos es va mostrar el rebuig a la violència exercida pels cossos policials de l’estat durant la jornada del referèndum de l’1 d’octubre, també es va mostrar la solidaritat amb totes les persones ferides i amb els municipis danyats.\nActualització d'aquest contingut: 14:06:08 04-10-2017\nPle 2 octubre 2017


Jean Michel Rascagneres » És viable la nostra seguretat social?\n> Uncategorized\t> És viable la nostra seguretat social?\tÉs viable la nostra seguretat social?\nEl sistema de seguretat social va néixer al principi dels anys seixanta, seguint, en gran part, el model que semblava, en aquell moment, el més eficient, el francès. Era temps de bonança econòmica i el començament del desenvolupament econòmic i comercial d’Andorra. Molts treballadors, joves, amb bona salut i cap jubilat que pogués pretendre el cobrament d’una pensió. Els números sortien rodons, fins a tal punt que es va pensar que ni era necessària l’obligatorietat d’inscripció als empresaris. Així es mutualitzava el risc, però es deixava de banda la classe més benestant, que podia acudir a assegurances privades. Infracció greu al principi de solidaritat que ha permès a alguns espavilats, cotitzant el mínim, de fer pagar els seus costosos tractaments mèdics als treballadors.\nEl 2008, la classe política, tot i alguns informes desfavorables, va ampliar certes prestacions i va introduir l’obligatorietat a tots d’afiliar-se. Encara crèiem en l’Estat del benestar, que estava a punt d’enfonsar-se a causa de la crisi. Ara tenim el resultat. Aquests que no cotitzaven han de pagar per unes prestacions que aniran a la baixa, dia rere dia. I aquests que han cotitzat des de sempre veuran els seus drets reduïts, en particular la seva jubilació. La destrucció de llocs de treball, 7.000 en pocs anys, l’envelliment de la població assalariada i els progressos de la medicina porten a una revisió traumàtica dels tòpics en la matèria. S’haurà de treballar més per tindre menys i sembla difícil, si no impossible, invertir aquesta tendència, que era inscrita, val a dir-ho, en les característiques del sistema, des de la seva creació.\nNo cal ser un gran economista per entendre que els joves assalariats dels anys seixanta i setanta esdevindrien, amb el pas del temps, uns jubilats, necessitant assistència mèdica i unes prestacions més costoses. Llei de vida. I, en el moment d’encetar la gran reforma, que es perfila, una pregunta s’imposa: la viabilitat del sistema amb relació al poc nombre, en termes absoluts, de cotitzants. La mutualització imposa una massa crítica d’assegurats que permeti servir unes prestacions dignes. I difícilment ho aconseguirem en el futur. Aleshores, només quedarà la solidaritat.\n01/02/2012 a les 09:52\t| #1\nMolt d’acord en gran part de l’exposat, però trobo a faltar un element: el pes de les despeses de funcionament. De la mateixa manera que les administracions general i comunal, les parapúbliques han anat creixent en complexitat per adaptar-se a un volum de feina creixent, en principi es suposa que les noves tecnologies haurien hagut de contribuir a una millor eficiència en molts processos interns… a la practica ens trobem ara amb uns aparells burocràtics hipertrofiats i de vegades ineficients per unes apostes errònies en termes de tecnologia. Ens manquen criteris tècnics de salut per millorar el funcionament de tot plegat i acabem prenent mesures amb criteris estrictament comptables… no anem be.\nArt i ciència: valors inconciliables?


Tàrrega presenta un llibre que posa en valor el treball com a il·lustrador de Jaume Minguell, un dels seus grans artistes del segle XX | Tàrrega Televisió\nLa R ha presentat un llibre que documenta l’obra gràfica de l’artista Jaume Minguell Miret (1922 – 1991), un dels màxims exponents de l’anomenada “escola targarina” de pintura. La publicació, editada en el marc de la Col·lecció Natan (número 48), complementa l’exposició que es pot visitar fins al 6 de gener a la Sala Marsà de la capital de l’Urgell. Amb aquesta doble iniciativa, Tàrrega posa en valor la tasca com a il·lustrador de Jaume Minguell més enllà del seu vessant més reconegut com a pintor i muralista. El llibre es presentà al públic en el marc de la 20a Fira d’Artistes i Activitats Tradicionals, celebrada aquest passat cap de setmana.\nL’exposició i el llibre duen per títol “Jaume Minguell Miret – De la creació a la impressió – Obra gràfica 1943-1988”. Gràcies a aquesta iniciativa, el públic té ocasió de descobrir cartells, programes de festes, goigs, postals, estampes, invitacions, recordatoris,… que Jaume Minguell il·lustrà en el decurs de mig segle. Hi predomina la temàtica festiva i popular. També s’han recuperat il·lustracions que realitzà per als llibres “Els inventors de fantasmes” de Josep Vallverdú o “Imatges distants” del poeta targarí Gregori Satorres; col·laboracions amb la premsa escrita; o el treball amb Arts Gràfiques Camps-Calmet. Minguell també sobresortí en la tècnica del gravat, on excel·lí plasmant la figura humana.\nExposició JAUME MINGUELL MIRET – DE LA CREACIÓ A LA IMPRESSIÓ – OBRA GRÀFICA 1943 – 1988\nFins al diumenge 6 de gener · Sala Marsà – Casa de Cultura (C/La Vilanova)\nEtiquetes Col·lecció Natanegidoria de Cultura de TàrregaJaume MinguellSala Marsà\n4 Setembre 2019 - Comenta\n11 Juny 2019 - Comenta\nSense resposta per “Tàrrega presenta un llibre que posa en valor el treball com a il·lustrador de Jaume Minguell, un dels seus grans artistes del segle XX”


ALLOTJAMENTS - 2Valls\nBorda ancestral andorrana, 100% sostenible i restaurada\nA les Bordes Cremat del Coll de la Botella (Principat d'Andorra) t'oferim els espais de descans i activitats saludables per la teva familia\nVistes panoràmiques de 360º, jacuzzi exterior, circuït de d'orientació tancat.\nBorda annexa per stages, events, càterings o reunions d'empresa...\nCircuït tancat d’skimo / raquetes / motosnow\n100% sostenible i eficient\n(Adaptada a les mesures ANTICOVID19)\nVistes panoràmiques 360: Vall Cardemeller – Pal – Vallnord ski\nParcs Naturals d’Andorra i l’Alt Pirineu\nParc Natural Comapedrosa, Sorteny i l'Alt Pirineu pallarès\nESPAIS "BORDES CREMAT": PAL - CARDEMELLER - ANDORRA\nÉs un allotjament singular situat a 1870m d’alçada a només 800m del Coll de la Botella i amb unes vistes panoràmiques de 360 graus. L’accés per clients s’efectua a peu, btt o amb el 4×4 de l’empresa, el qual portarà totes les pertinences personals dels clients (roba, menjar, etc.). Durant l’hivern s’accedeix amb esquís o raquetes de neu, tanmateix, s’ofereix el servei d’un guia acompanyant el dia d’arribada i el de sortida.\nL’allotjament disposa de 2 habitacions independents, una amb llit de matrimoni i una llitera i l’altra amb llit de matrimoni i un llit per nen (170cm). La cuina està totalment equipada i disposa d’una zona per menjar amb una taula per 8 persones. El bany té una dutxa independent, un lavabo i un wc independent. La zona d’estar té llar de foc un sofà llit i dues butaques, tv, jocs de taula i WIFI limitat.\nDisposem d’energia elèctrica amb plaques fotovoltaiques, amb la calefacció d’estufa de biomassa i llar de foc de llenya. Al ser un allotjament en un entorn especial intentem explicar als nostres clients la importància d’aprofitar al màxim l’energia pel què realment necessitem, per així doncs poder gaudir del què realment nosaltres oferim: natura i tranquil·litat.\nTambé disposem d’una empresa col·laboradora que ens ofereix el servei de càtering amb plats típics del país (cal reservar amb dos dies d’antelació).\nA 20m de l’allotjament disposem d’una cabana adaptada per l’estada del nostre personal i així poder oferir un servei més personalitzat i poder portar uns croissants acabats de fer o oferir un sopar al restaurant del Pla de la Cot tot fent una excursió nocturna.\nTerrasse exterior amb vistes privilegiades a Vallnord i Pal\n© 2020 2Valls. Copyright 2020 - Tots els drets reservats 2VALLS / Principat d'Andorra


De Manhattan a Breaking Bad | Oriol Osan\nDe Manhattan a Breaking Bad\nAnar a veure l’obra Refraccions el dia de Sant Jordi és un exercici perillós. Perquè la primera peça de la dramaturga Concha Milla, que també en firma la direcció, obre en bisturí les relacions de parella i burxa al seu interior, no sempre amb resultat de conte de fades. Així que el dia de l’amor per antonomàsia pot acabar sense rosa, però sí amb un grapat d’espines. La Sala Flyhard va produir aquest magistralment interpretat per Alícia Puertas i Sergio Matalama, tots dos en estat de gràcia. Aquest dissabte 20 d’octubre es torna a representar al cercle Artístic de Ciutadella, en el marc del lliurament del premi Born de Teatre 2018, un dels més ben dotats de l’estat espanyol.\nLa parella protagonista de ‘Refraccions’ caracteritzats com a ‘À bout de souffle’. © Roser Blanch\nRefraccions no enganya. Versa sobre el trencament d’una parella, de com ella el deixa a ell, després d’anys de relació. Ho explica al públic Sergio Matamala només arrencar l’obra, així que no fem cap spoiler. Ell fa d’ELL, i Alícia Puertas és ELLA, i tenen una química brutal. Els títols de crèdit (segell Flyhard), només començar, a ritme de jazz, també ens mostren en pantalla els dos actors caracteritzats de diferents parelles cinematogràfiques famoses, així que l’espectador, assegut a les íntimes butaques de la sala de Sants, sap que es troba davant de la clàssica comèdia romàntica, tot i que aquesta discorrerà per terrenys no sempre plaents, i ens mostrarà l’ascens i el declivi de l’amor i, de retruc, la crisi dels quaranta.\nConcha Milla radiografia amb absoluta versemblança el dia a dia d’una parella urbana en la trentena, com afronten la maternitat, les relacions familiars, els amics, la convivència, i ens en mostra diferents escenes quotidianes, sobretot els esmorzars, quan llevar-se del llit no és la millor targeta de presentació d’un mateix. I és que l’amor és cec i ho perdona tot. Però alerta, no cal refiar-se, perquè els afalacs, les moixaines i els carinyos de bon matí poden derivar en motiu de divorci quan el cònjuge t’ha deixat sense una engruna de melmelada de taronja perquè ha escurat el pot sense remordiments.\nAlícia Puertas i Sergio Matamala caracteritzats com a ‘Annie Hall’. © Roser Blanch\nCientíficament parlant, i de forma col·loquial, les refraccions ens parlen de com percebem els objectes en funció de com la llum hi incideix. Des del punt de vista teatral, a l’autora li va perfecte aquest fenomen òptic per parlar-nos de les sempre difícils relacions de parella. Elisenda Pérez firma l’espai escènic, molt aconseguit per recrear el petit apartament on discorre l’acció, tal i com sempre fa la Flyhard, aprofitant el màxim els mínims metres quadrats de què disposen per ambientar sense esquerdes qualsevol projecte que es proposin.\nI, de nou, subratllar la feina de Matamala i Puertas (així com la fugaç participació del tècnic i cap de sala, Xavier Gardés, com a amic del protagonista), que traspuen una sintonia a prova de bombes, malgrat que el seu Sant Jordi no faci olor de roses. Un pòster emmarcat damunt del sofà de la pel·lícula Manhattan presideix a l’arrencada aquest niu d’amor. Quan acaba, l’obra mestra de Woody Allen ha estat substituïda per una frase lapidària de la sèrie nord-americana Breaking Bad. La deconstrucció ja s’ha produït.\nAlícia Puertas Concha Milla Elisenda Pérez Refraccions Sala FlyHard Sergio Matamala Xavier Gardés


Efectes de la lactosa per als que pateixen intolerància, per Manel Cortés – Newspa\nTothom sap que la llet és un aliment complet. No obstant això, algunes persones no suporten la lactosa. Es calcula que això li passa a un 34% dels espanyols, percentatge ve confirmat per l’Autoritat Europea de Seguretat Alimentària, segons dades de 2010.\nEl pitjor és que molts dels afectats no ho saben. A tot el món, alguns estudis apunten, però, que la xifra de població afectada per problemes de salut causats per la llet i el seu, la lactosa, es dispara fins al 70%.\nEn aquest ‘post’ tractarem només la intolerància a la lactosa i en un de posterior, parlaré de les seves propietats positives, que en té i de molt rellevants.\nLa lactosa és el carbohidrat més important de la llet de vaca i d’altres animals. La llet materna humana també conté lactosa. Per contra, no apareix en productes vegetals com la llet de soja. La lactosa es compon de dos sucres: glucosa i galactosa. Un enzim de l’intestí prim, conegut com a lactasa, s’ocupa de descompondre ràpidament la lactosa en els dos components.\nNomés després d’aquesta descomposició, els dos sucres poden ser absorbits per l’intestí. De fet, en la infància, el cos està preparat per a viure només de la llet materna. Per processar-la, els nadons produeixen l’enzim lactasa. Així, mentre tenim lactasa, aquesta descompon la lactosa perquè l’intestí la pugui absorbir.\nUna intolerància no és una al·lèrgia. Quan hi ha una al·lèrgia? A la majoria dels casos, una al·lèrgia és una reacció de rebuig massa forta a una proteïna, però, en el cas d’intolerància, la causa és un enzim de digestió deficient. Per tant: si hi ha intolerància a lactosa, manca lactasa. I si hi ha al·lèrgia a la llet de vaca, hi ha una reacció a la proteïna de la llet de vaca.\nSegons el que ja hem explicat, la intolerància es produeix per una funció defectuosa o mancança de lactasa, per la qual cosa el cos no pot dividir el sucre de la llet en glucosa i galactosa. L’organisme que no produeix lactasa o fa molt poca quantitat no pot transformar el sucre de la llet. Quan això succeïx, la lactosa fermenta a l’intestí gros, el que pot provocar problemes següents:\n• Estómac inflat\n• Sensació general d’inflor\n• Dolor a la zona abdominal inferior\n• Flatulència severa\n• Nàusees o vòmits\n• De vegades, restrenyiment\nUna vida amb intolerància a la lactosa\nMalauradament, la intolerància a la lactosa no es pot curar. Però els problemes que causa sí que es poden reduir. El millor és que els interessats renunciïn als aliments que contenen llet de vaca, però també els que porten llet d’ovella o cabra. En cas d’insuficiència lleu de lactasa, però, és possible prendre un medicament que el contingui.\nCom s’obtenen els productes sense lactosa\nLes persones afectades per la malabsorció de lactosa no toleren el sucre de la llet, però tampoc dels productes lactis com el iogurt, el quark i el formatge crema, perquè no poden ser degradats completament a l’intestí. Per tant, les marques lleteres ofereixen productes lactis sense lactosa. Els productes amb menys de 0,1 grams de lactosa per cada 100 grams d’aliment es consideren sense lactosa i, per tant, es toleren millor. Per eliminar la lactosa, les lleteries tracten la llet amb l’enzim lactasa. Això divideix el sucre de la llet lactosa en els seus dos sucres de partida, glucosa i galactosa. Atès que ambdós tipus de sucre són lleugerament més dolços que la lactosa, la llet té un gust lleugerament més dolç. Després, la lactasa es desactiva escalfant la llet i la llet es pasteuritza immediatament o se sotmet a una temperatura ultra alta. Aquesta llet s’usa després per fer altres productes làctics sense lactosa com crema, iogurt, quark, formatge tipus mozzarella o formatge crema. L’enzim lactasa per aquest procés s’obté de floridures (Aspergil·lus) o llevats (Kluyveromyces). Aquests poden ser modificats genèticament, però la majoria dels fabricants fan servir productes lliures d’OMG (organismes modificats genèticament). Els productes sense lactosa també esta n disponibles en qualitat orgànica, especialment, en botigues especialitzades o naturistes.\nOn es troba el sucre de la llet?\nEn cas d’intolerància a la lactosa, els símptomes els provoquem tant la llet, com el sèrum de llet dels petits lactis que són les causes més comunes de problemes. La llet sense lactosa es converteix, per tant, en una bona alternativa. El procés de fabricació de llet sense lactosa inclou diversos passos tecnològics que resulten en una divisió en dos components, glucosa i galactosa. Atès que aquests dos sucres simples estan més endolcits que la lactosa, aquesta llet ‘especial’ té un gust lleugerament més dolç.\nAvís: el sucre de la llet està present en totes les llets! La llet d’ovella i la llet de cabra també contenen lactosa:\n• Llet de vaca: aprox. 4,8 g per dl.\n• Llet d’ovella: aprox. 4,7 g per dl.\n• Llet de cabra: aprox. 4,4 g per dl.\nIogurt i quallada\nEls productes lactis fermentats contenen sucre de la llet en quantitats prou grans (fins a 5 g de lactosa per 100 g de producte) però són ben suportats. Al iogurt i al mató, el sucre de llet es degrada per l’efecte dels bacteris de l’àcid làctic i es millora la tolerància.\nEl formatge Appenzell, el Tilsiter, el formatge raclette i formatges tous com el Camembert o el Brie contenen només traces de sucre de llet. Dins d’aquests tipus, el formatge Idiazabal amb DO és un dels més apreciats de la nostra gastronomia. Es produeix en zones de pasturatge del País Basc i Navarra amb llet crua d’ovella de les races Latxa i Carranzana i és dur, gras i de gustos i aromes intensos. És un formatge de maduració no inferior als 90 dies, sent normalment el període habitual d’uns quatre mesos (tot i que n’hi ha de fins a un any). Per totes aquestes característiques, és un formatge amb molt poca o nul·la lactosa, molt fàcil de digerir i perfecte per degustar en petites porcions.\nEl formatge manxec és una delícia, sobretot si presenta un alt grau de maduració. I, com més madur, més adequat serà per als intolerants a la lactosa.\nCada 100 g de formatge crema tipus quark, batut blanc o el mató contenen fins a 3 g de sucre de llet.\nLa nata i la mantega no ‘deslactosen’. Per 100 grams, la nata sencera conté aproximadament 3,1 g de lactosa i la mateixa quantitat de mantega, uns 0,6 g de sucre de llet.\nEn un principi, les persones afectades per una intolerància d’aquest tipus hauran de provar-se a si mateixes la dosi dels diferents productes làctics que els va bé. La lactosa oculta pot representar un risc per aquestes persones, depenen del grau d’afectació, ja que pot aparèixer en aliments com potenciador del gust o portador d’aromatitzants, colorants o d’altres.\nAliments baixos en lactosa o completament sense lactosa són considerats aliments especials. Teniu aquí les prescripcions corresponents de l’Ordenança d’aliments especials:\n– Es considera que un producte alimentari és baix en lactosa:\n– Quan el contingut de lactosa del producte llest per consumir es redueix en, almenys, la meitat del producte ordinari corresponent, i no excedeix de 2 g per cada 100 g de matèria seca.\n– Es considera que un producte alimentari no conté lactosa:\n– Quan el producte llest per menjar conté menys 0,1 g de lactosa per cada 100 g o 100 ml de producte.\n(Si vols llegir aquest article complet, podràs trobar-lo al Newspa 228)


Vila Turistică Cireşarii Predeal Romania - Ofertes d'hotels amb els MILLORS DESCOMPTES EN LÍNIA\nVeure tots els 128 allotjaments a Predeal.\nVila Turistică Cireşarii\nStr. Rasnoavei 23A, Predeal, Predeal, Romania, 505300 - Veure al mapa\nAl visitar Predeal, vosté es sentirà com a casa a Vila Turistică Cireşarii, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Predeal. Els clients de l'hotel poden gaudir de habitació familiar, instal.lacions de barbacoa, àrea de TV/saló compartit, cuina compartida.\nTotes les instal.lacions per als clients, ofereixen comoditats destinades a assegurar tot el comfort possible. Ping pong, jardí de l'hotel, són llocs ideals per a relaxar-se després d'un llarg dia. Vila Turistică Cireşarii és la vostra destinació si buscau allotjament de qualitat a Predeal.\nTots els tipus de viatgers (37) Parelles (7) Viatgers en solitari (1) Famílies amb infants petits (19) Famílies amb infants grans (1) Grups (9)


Pis cantoner totalment exterior amb una terrassa lluminosa, en venda a pocs metres del port d'Alacant.\nPis a 3 façanes, amb una terrassa gran amb vista sobre la plaça Gabriel Miró i als seus antics arbres.\nL'habitatge és cantonera pel que resulta molt lluminosa i espaiosa, amb una distribució exterior, però a més, no té veïns a la mateixa planta ni als costats.\nL'entrada a l'edifici és elegant i molt coqueta i disposa d'un mirall gran i una rampa per facilitar l'accés.\nActualment, el pis compta amb un rebedor amb un mirall ampli, que dóna pas a dues zones que podrien habilitar-se com dos habitatges independents. Cap a la dreta, trobem 3 amplis dormitoris exteriors amb una cambra de bany complet. A l'esquerra, veurem la cuina totalment equipada amb electrodomèstics de la marca Whirlpool i Siemens. A més tenim una galeria espaiosa amb rentadora i lavabo.\nAl passadís, hi ha un armari encastat ia la dreta, un bany complet amb dutxa.\nA l'esquerra es disposa el dormitori principal amb un armari encastat i una finestra gran amb persiana elèctrica.\nA la fi ens rep un ampli i lluminós saló-menjador amb dos sofàs a la dreta, una taula de menjador a l'esquerra i accés a la terrassa.\nL'habitatge compta amb un preciós terra de fusta en tot l'espai i amb portes de pas i dels armaris que estan acabades d'instal·lar. Els banys són complets però antics.\nLa calefacció és central, amb radiadors a totes les estances. Així mateix, s'ofereix un traster.\nLa ubicació li farà sentir-se privilegiat, ja que es troba a 100 m del port d'Alacant i envoltada de terrasses, restaurants i tot tipus de servei.\nLa plaça Gabriel Miró es troba al centre d'Alacant, envoltada dels millors i més moderns restaurants de la ciutat. L'habitatge queda molt a prop de la Rambla, l'Esplanada, la zona d'oci nocturn i la platja de l'Postiguet i la zona compta amb tots els serveis necessaris per a la vida quotidiana, inclosos transports, gimnàs i supermercats.\nL'aeroport internacional queda a només 20 minuts, igual que les platges de Sant Joan i el Cap de les Hortes.


Suport emocional a través de la pantalla per afrontar el dia a dia de la pandèmia - Diari de Girona\nSuport emocional a través de la pantalla per afrontar el dia a dia de la pandèmia\nAlmenys una quarantena de sanitaris gironins han rebut atenció psicològica a través d'un servei telemàtic gratuït de la Fundació Galatea\nl.t. laura teixidor. girona 20.02.2021 | 23:47\nUn professional fent una atenció a través de teleassistència. fundació la caixa\nUn professional fent una atenció a través de teleassistència.\nAlmenys una quarantena de sanitaris gironins han rebut atenció psicològica des de l'inici de la pandèmia per part del servei de teleassistència de la Fundació Galatea. El servei està dirigit als professionals de la salut i l'àmbit social en situació de patiment emocional per la crisi sanitària de la covid-19 i s'ofereix gratuïtament de dilluns a divendres en horari continuat de matí i tarda.\nEl Col·legi de Metges de Girona n'ha fet difusió durant tot aquest període, ja que en destaca el fet que «dona resposta i acompanyament, amb motiu de la pandèmia, a preocupacions i pors dels professionals, que es manifesten sovint amb ansietat, estrès, angoixa i, fins i tot, depressió».\nEl risc de rebrot a Girona és el més baix des de l'octubre.\nEl servei, impulsat per la Fundació «la Caixa», s'ofereix per videoconferència, amb sessions d'entre 20 i 30 minuts i entre el 16 de març i el 31 de desembre de 2020 es van atendre 984 usuaris a tot Catalunya i es van efectuar 3.720 intervencions. Una xarxa de 42 psicòlegs s'encarrega d'atendre les consultes i els professionals que han utilitzat el servei des de la seva posada en marxa han valorat la qualitat i la utilitat de l'assistència amb un 4,8 de mitjana, en una escala de l'1 al 5. Després de l'èxit, el servei s'allargarà fins al 30 de juny.\nDels 840 usuaris que han declarat la població on viuen, 39 són professionals de la salut de la província de Girona (4,6%), dels quals, setze són metges que viuen a Girona (1,9%). Des d'una Unitat d'Acollida, es deriva el professional en situació de patiment emocional als diferents experts (psicòlegs i psicoterapeutes) de la Fundació Galatea que hi connecten a través de la plataforma d'atenció virtual (o per telèfon si no fos possible l'accés).\nDe les setze demandes que s'han fet des de la ciutat de Girona, en destaquen nou causes diferents.\nDestaquen l'ansietat i insomni\nEl patiment emocional, l'ansietat, l'insomni i l'estrès són els símptomes més habituals, tot i que també destaquen dificultats relacionades amb l'àmbit laboral, com ara la sobrecàrrega de feina. D'altra banda, també s'han assistit professionals gironins que pateixen risc de contagi propi i als altres, aïllament, reaparició de símptomes, símptomes persistents i conflictes personals, entre altres aspectes.\nEl director i psicòleg de la Fundació Galatea, Antoni Calvo, ha afirmat recentment que «els professionals de la salut tenen un fort compromís professional i social. Treballen diàriament amb un elevat nivell d'autoexigència i conviuen amb grans pressions, la qual cosa al final pot afectar el seu estat anímic i el seu equilibri psicoemocional. Paradoxalment, sovint els costa atendre a la seva pròpia salut i demanar ajuda, perquè han estat formats per ajudar als altres», concreta.\nRespecte a l'àmbit català, des del mes de març fins al febrer 590 usuaris de Catalunya han rebut l'alta, fet que representa gairebé el 70% del total de professionals assistits.\nUns 220 metges assistencials que exerceixen al sector privat (consultes professionals i centres mèdics) s'han apuntat a la llista del Col·legi de Metges de Girona perquè el Departament de Salut els tingui en compte per a la campanya de vacunació enfrontde la covid-19. La gran majoria ja s'estan vacunant o ja han estat citats per a vacunar-se. Segons el compromís de Salut, i si l'entrega de dosis segueix el seu curs, estaran vacunats abans que finalitzi el març. Van començar per l'Alt Empordà, la Garrotxa, el Ripollès i el Gironès i falta el Baix Empordà i la Selva.\nEl Col·legi de Metges de Girona i el Consell de Col·legis de Metges de Catalunya va engegar aquesta iniciativa per poder definir el nombre de metges i metgesses que presten serveis assistencials al sector privat i perquè tots els professionals puguin estar vacunats enfront de la covid-19, d'acord amb la priorització establerta en el pla dissenyat pel Ministeri de Sanitat i les Comunitats Autònomes.\nEn els pròxims dies el COMG també canalitzarà un llistat de treballadors de centres mèdics (personal administratiu i auxiliar) perquè Salut els tingui en compte per a la vacunació.\nManifest per a l'equitat\nD'altra banda, el Consell de Col·legis de Metges de Catalunya (CCMC), amb el suport de l'Institut de Salut Global Barcelona (ISGlobal), ha fet públic el manifest Vacunes: un bé públic universal, en el qual demana als governs i organitzacions internacionals que estableixin i apliquin els mecanismes legals que, respectant el principi bàsic de la propietat intel·lectual, facin possible que millori substancialment la capacitat de producció i distribució de les vacunes per a la covid-19.\nEn aquest manifest, el CCMC dona suport a la Vaccine Equity Declaration impulsada per l'Organització Mundial de la Salut (OMS). Aquesta iniciativa fa una crida a governs, companyies farmacèutiques, agències reguladores i líders mundials perquè uneixin esforços per accelerar la distribució de vacunes de manera equitativa a tot el món, especialment entre el personal sanitari. El COMG demana més col·laboració.


Gemma Capell: “Internet és una delegació del nostre negoci oberta tots els dies de l'any”\nActualitzada 22/10/2020 a les 11:40\nFa quatre anys va començar el seu projecte personal, Red Flavors, una agència de màrqueting especialitzada en el món agroalimentari. Ara inicia Red Peppers, que diversificarà els seus serveis de comunicació. Artífex dels Gastrosaraus de Ponent.\n© Gemma Capell, de Red Flavors: “Internet és una delegació del nostre negoci oberta tots els dies de l'any”\nPer què Red Flavors?\nÉs el color de la passió, de la força, i va molt lligat amb la gastronomia. Vaig pensar en el nom en anglès perquè en català seria massa fàcil. Jo sóc més complicada, i la meva ment sempre busca opcions diferents i diferenciadores.\nAra prepares la marca Red Peppers\nSí! Fins avui Red Flavors ha englobat l’agència de comunicació especialitzada i l’organització dels Gastrosaraus. Quatre anys després, hem decidit diversificar la marca, deixem Red Flavors com a marca organitzadora i l’agència avança un pas més per oferir serveis de màrqueting i comunicació especialitzats en els sectors agroalimentari, turístic i gastronòmic sota el nom de Red Peppers.\nQuè són els Gastrosaraus?\nSón uns esdeveniments gastronòmics que organitzem en ubicacions singulars on es barreja gastronomia amb artesania de proximitat. Creiem que és igual d’important crear un gran esdeveniment com comunicar-lo correctament.\nAvui oferim una gestió integral del màrqueting i de la comunicació de tots els projectes que treballen amb nosaltres. Hem anat evolucionant de la forma més assertiva possible segons el que hem anat veient i aprenent durant aquests quatre anys. No gestionem xarxes socials, gestionem projectes.\nQuin és el tret diferencial de Red Flavors?\nBàsicament l’especialització de tots els nostres serveis en els sectors agroalimentari, turístic i gastronòmic. També tenim en compte la part humana del projecte, les oportunitats i viabilitat del negoci així com les fites a assolir. Som plenament conscients que la creativitat i la passió mouen el món.\nAmb la situació actual, molts projectes han vist la importància de posar en marxa la venda online i d’estar presents a les xarxes per poder seguir amb la seva activitat. Creus que encara hi ha molta feina a fer?\nInternet té un horitzó infinit i efímer. El que avui és vermell demà pot ser d’un altre color. I sí, hi ha molta feina a fer! Arran de la situació actual ens han contactat molts projectes que tenen la necessitat de millorar la seva presència digital. La majoria d’aquests no saben la gran projecció que pot arribar a tenir el seu projecte a l’ecosistema digital.\nEls resultats de tot aquest treball són immediats?\nLa nostra feina és una carrera de fons, ja que els resultats arriben a mitjà i llarg termini a base de paciència, inversió i de molt treball en equip. A vegades estem massa acostumats a aconseguir-ho tot de forma immediata, i en aquest cas no és així. Abans de formalitzar una bona relació amb un client, l’hem d’enamorar del projecte. Els nostres rituals de conquesta són els continguts de valor, una bona experiència d’usuari i la tranquil·litat i la confiança d’ambdues parts.\nCreus que és necessari invertir en serveis de comunicació i màrqueting?\nSí, és una inversió molt necessària per a tots els projectes del món. I en aquest cas no s’ha de comptar com una despesa. M’agrada comparar-ho com si la presència digital fos una delegació més del projecte. Pots tenir una botiga o oficina a Mollerussa, Lleida o Golmés, i també a internet. És una delegació que pot estar oberta totes les hores de l’any i amb la qual podem arribar a moltíssima més gent que no pas en una botiga física. Si se saben tocar les tecles correctes es pot arribar a un públic potencial més gran i més predisposat a enamorar-se de la nostra marca.\nLa comparativa de la presència digital com una nova delegació del projecte podríem equiparar-ho que seria un nou canal de vendes?\nSí, i un bon servei de postvenda, per exemple. De la mateixa manera que hem de mantenir la nostra botiga o oficina física ben polida per als possibles clients, la presència digital, també. La nostra feina no converteix d’una forma directa; una bona gestió de la presència digital, la creació d’uns continguts persuasius, el foment de la interacció de la comunitat i els resultats de conversió són un efecte col·lateral de tota aquesta feina.\nÉs un camí fàcil?\nNo! Hi ha una dita que diu “Poco a poco hila la vieja el copo”. Vol dir que la constància i la tenacitat en el treball, encara que sigui a poc a poc, acaba conduint a grans resultats. És un camí difícil, absolutament, però val molt la pena.


Transmissió en directe seqüència de vídeo – Clau en mà corrent Site Builder – Transmetre vídeo en directe des del teu lloc, executar propi viu plataforma de corrent de vídeo.\nCaracterístiques: Llegeixi'n més\nAdhesió & Control d'accés\nPlanificador de tasques de llista de reproducció.\nVídeo emès en directe és una solució per streaming en viu des el seu propi lloc. El programari inclou basada en web aplicacions i seqüències d'ordres que permeten la radiodifusió i la gestió il·limitat canals de vídeo en directe. Inclòs HTML5 streaming en viu capacitats per a PC i usuaris mòbils, 100% basada en web, sense descàrregues ni flaix requerit.\nEn comparació amb altres plataformes d'ús, amb aquesta solució executar el seu propi servei. Quan executeu la vostra pròpia plataforma podeu controlar l'accés (els membres, llistes d'accés, pagar per canal), contingut, Característiques, Anuncis, configuració del seu propis termes d'ús i polítiques. Els teus seguidors s'inscriguin al teu lloc web, allotjar pròpia base de dades i contingut, Podeu utilitzar diverses les passarel·les de facturació alternatius per vendre membres, accés i contingut digital. Ingressos complets: No heu de compartir ingressos d'anuncis, d'afiliació i de contingut amb altres plataformes..\nWebcam utilitzant client avançat amb la xerrada, Llista d'usuari en el navegador de PC\ncàmera mòbil Utilitzant WebRTC HTML5 navegador (mòbil & PC)\nCodificadors avançats d'escriptori PC com OBS, XSplit, Wirecast\niOS/Android RTMP aplicacions codificador com Wowza GoCoder, Telestream Wirecast Go, Teradek viu:Air Solo, Transmet-me, nanoStream, Larix\nCàmera IP 24/7 RTSP corrents\nprogramat vídeo Llista de reproducció (integra VOD de porció de vídeo)\napps mòbils personalitzats amb la plena funcionalitat (supletori)\nPlay back vídeo en directe\nclient avançat amb la xerrada, Llista d'usuari en el navegador de PC\nXerrada d'AJAX + HTML5 Sensible corrent de vídeo\nWebRTC / HLS / MPEG Dash en HTML5 navegador\naltre RTMP, Jugadors RTSP amb control de sessió\nDetecció de interfície i dispositiu sensible per a suport propi\nAJAX llista de canals amb Stream instantànies Actualització en directe\nConsells/regals als radiodifusors\nTranscodificació per suport de play back d'HLS/MPEG DASH/WebRTC\nfotografia de l'esdeveniment i detalls\nTransmetre arxius de VOD\nNivells de membres il·limitat amb costum canal límits corrent\nCostum visitat límits per tipus d'afiliacions\nFitxes suport als consells & Regals, accés de canal de pagament o pertinença\nPay per View, pagament per vídeo, pagar per canal, pagament per afiliació


L'etern retorn: PHILIP GLASS AL PALAU DE LA MÚSICA DE BARCELONA\nPHILIP GLASS AL PALAU DE LA MÚSICA DE BARCELONA\nSóc més aviat fauna nocturna, i ara em trobo en una d'aquestes matinades en què més maleeixo no poder tenir un giny d'aquells per evocar records amb tanta claredat com els que s'utilitzen a Harry Potter. Ara no recordo el seu nom, i, tot i que podria buscar-lo, prefereixo fer gala de la meva amnèsia a llarg termini.\nEl cas és que fa poc que he tornat de l'actuació del compositor nascut a Baltimore l'any 1937, Philip Glass. Em passa amb les pel·lícules i amb qualsevol nit musical, però mai puc recordar com he viscut una successió d'imatges, paraules, ritmes o melodies tan bé com en el mateix moment de viure-les. Sovint, enmig dels compassos o de les seqüències penso: "tant de bo pogués viure el que estic vivint en aquest moment amb la mateixa intensitat que ara". Però sé que la realitat és una altra, suposo que rau d'aquí la gràcia dels directes i dels concerts.\nAcompanyat per tres teclats més, una vocalista (per cert, l'única dona) i tres vents, Glass ha ofert -als qui volien i es podien permetre pagar el preu que valia l'entrada- un repertori molt en relació amb el seu estil, ja que ha interpretat les obres del seu gènere més característic.\nLa seva música es podria comparar amb la direcció d'autors de Jean Renoir (1894 - 1979), el qual busca l'essència, la puresa, mitjançant la repetició. Escoltant un parell de peces de Glass, hom ja pot deduir que es tracta d'un compositor emmarcat en el gènere minimalista, i que no evita -ans el contrari- la repetició de compassos. Això fa que en molts casos, l'oient entri en una mena de letargia i pugui viatjar a nous mons: espacials, subaquàtics, segons els que li dicti l'inconscient.\nJustament aquesta és una música del tot subjectiva, que allibera l'oient d'una norma rígida a l'hora d'interpretar emotivament l'obra. I és que la norma ja la trobem en el ritme, que a penes canvia. Això sí, de tant en tant apareix un crescendo, que transforma el pentagrama en un missatge grandiloqüent, que ens fa sentir-nos transcendents. Glass també ens convida a separar tota l'amalgama de sons que ens són presentats i anar-los descobrint un a un, com qui desgrana una pinya, per després tornar-los a ajuntar i adonar-nos que es necessiten mútuament.\nI parlant d'interdependència, cal destacar la gran feina de sincronització de tots els membres de l'agrupament, dels quals es veu la tàcita connexió mútua. Qui dóna nom al grup, potser a causa de la seva edat, ha deixat el virtuosisme a càrrec del seu número dos, qui també té la tasca de dirigir algunes peces. La clau de la comunicació entre els membres -tan important en la música de conjunt- és per mi desconeguda, i pocs músics, especialment el protagonista (que feia moviments amb el cap cada gairebé quaranta compassos), han passat pàgina mentre tocaven.\nGlass té el mèrit d'haver composat tot el que s'ha sentit aquesta nit, però és visible que en la seva proposta requereix els seus acompanyants per teixir un text musical que arribi a l'espectador. Tant és així que a la segona part ha presentat tots els membres del Philip Glass Ensemble, un gest prou lloable, propi d'un artista com és ell.\nPublicat per Seaborghi a dissabte, d’abril 28, 2012\nEL FANATISME A LA PORTA DEL COSTAT